अहिले बाहिरबाट जो व्यक्ति हापुरे पुग्छन्, ती सबैले सोध्छन्, ‘युद्धको समयमा शान्तिवार्ता भएको घर कुन हो?’ अहिले बाहिरबाट हापुरे आउने हरेक व्यक्तिले शान्तिवार्ताका बारेमा सोध्ने गरेको नेकपाका नेता तथा हापुरेका अगुवा भीमबहादुर वलीले बताए। हापुरेले एउटा इतिहास बनाएको भन्दै अब हापुरेको विकासमा लाग्नुपर्ने उनको भनाइ थियो। वार्ता भएको १५ वर्ष पुग्यो। त्यतिबेला निकै चर्चा पाएको हापुरेले अहिले भने त्यति चर्चा पाउन सकेको छैन।
